Так што на той кнізе — адбітак рамантычнай эпохі. Сёння той твор мне шмат у чым падаецца наіўным, занадта ўзнёслым… Дарэчы, у той кнізе, якая выйшла яшчэ да першых прэзідэнцкіх выбараў у Беларусі, у мяне ёсць характарыстыка Лукашэнкі, прыкладна такая: таленавіты папуліст з сіплаватым голасам, гнеўнымі ноткамі, які пры любой нагодзе рвецца да мікрафона і якому ўсё адно што выкрываць — абы выкрываць. Я і сёння магу падпісацца пад гэтымі словамі.